
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 386 


23 Απριλίου 2003 


ΑΠΟΦΑΣΕΙ Σ 

Αριθ. 11436 

Έγκριση πολεοδομικής μελέτης της περιοχής δεύτερης 
κατοικίας «Κεντρική 1Β»του δήμου Καλλικράτειας (Ν. 
Χαλκιδικής). 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 44 (παρ. 1), 116 (παρ. 
1,2,3), 117, 118, 119, 120, 122, 154,243,248,249 και 250 
του από 14.7.1999 Π. Δ/τος «Κώδικας Βασικής Πολεοδο¬ 
μικής Νομοθεσίας (Δ' 580), όπως τα άρθρα 243, 248,249 
και 250 τροποποιήθηκαν μετά άρθρα 4,5,6 και 7 αντίστοι¬ 
χα του Ν. 2831/2000 «Τροποποίηση των διατάξεων του Ν. 
1577/1985 «ΓΟΚ» και άλλες πολεοδομικές διατάξεις» 
(ΑΊ40). 

2. Τις διατάξεις του άρθρου 2 (παρ. 1)του Ν. 2242/1994 
«Πολεοδόμηση περιοχών δεύτερης κατοικίας σε Ζώνες 
Οικιστικού Ελέγχου, προστασίας φυσικού και δομημένου 
περιβάλλοντος και άλλες διατάξεις» (Α' 162). 

3. Τις διατάξεις της παρ. 3β του άρθρου 29 του Ν. 
2831/2000«Τροποποίησητωνδιατάξεωντου Ν. 1577/1985 
«ΓΟΚ» και άλλες πολεοδομικές διατάξεις» (Α' 140), όπως 
αυτό αντικαταστάθηκε με το άρθρο 10 του Ν. 3044/2002 
«Μεταφορά Συντελεστή Δόμησης και ρυθμίσεις άλλων θε¬ 
μάτων αρμοδιότητας Υπουργείου Περιβάλλοντος Χωρο¬ 
ταξίας και Δημοσιών Έργων» (Α' 197). 

4. Τις διατάξεις του άρθρου 29Α του Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε μετο άρθρο 27του Ν. 2081/1992 (Α' 154) καιαντι- 
καταστάθηκε με την παρ. 2α του άρθρου 1 του Ν. 2469/1997 
(Α'38). 

5. Την Υ6/31.10.2001 απόφαση Πρωθυπουργού και 
Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλ¬ 
λοντος, Χωροταξίας και Δημοσίων Έργων στους Υφυ¬ 
πουργούς Περιβάλλοντος, Χωροταξίας και Δημοσίων 
Έργων» (Β' 1484). 

6. Τις διατάξεις του από 16.8.1988 Π. Δ/τος «Καθορι¬ 
σμός Ζώνης Οικιστικού Ελέγχου, κατωτάτου ορίου κατά¬ 
τμησης και λοιπών όρων και περιορισμών δόμησης στην 
εκτός εγκεκριμένου σχεδίου και εκτός ορίων οικισμών 


προϋφισταμένου του έτους 1923 περιοχή των κοινοτήτων 
Αγίου Παύλου, Ν. Καλλικράτειας και Ν. Σιλάτων (Ν. Χαλ¬ 
κιδικής)» (Δ' 700). 

7. Την 4427/920/8.2.1995 απόφαση του Υπουργού Πε¬ 
ριβάλλοντος, Χωροταξίας και Δημοσίων Έργων «Έγκρι¬ 
ση σχεδίου Ανάπτυξης Περιοχών δεύτερης κατοικίας 
(ΣΧΑΠ) μέσα σε εγκεκριμένη Ζώνη Οικιστικού Ελέγχου 
(ΖΟΕ) των Κοινοτήτων Αγίου Παύλου, Νέας Καλλικράτει- 
ας, Νέων Σιλλάτων (Ν. Χαλκιδικής)» (Δ' 117), όπως τρο¬ 
ποποιήθηκε με την 32527/6707/5.11.1997 απόφαση του 
Υφυπουργού Περιβάλλοντος Χωροταξίας και Δημοσίων 
Έργων «Τροποποίηση ορίων μέσου συντελεστή δόμησης 
και ποσοστού κοινοχρήστων χώρων στην περιοχή Σχεδί¬ 
ου Ανάπτυξης περιοχών δεύτερης κατοικίας (ΣΧΑΠ) του 
δήμου Καλλικράτειας και των κοινοτήτων Αγ.Παύλου και 
Νέων Σιλλάτων (Ν. Χαλκιδικής)» (Δ' 1015/97). 

8. Τις 208/1998 και 93/1999 γνωμοδοτήσεις του δημοτι¬ 
κού συμβουλίου Καλλικράτειας. 

9. Τις 55/2000, 123/2000 και 342/2002 γνωμοδοτήσεις 
του Κεντρικού Συμβουλίου Χωροταξίας Οικισμού και Πε¬ 
ριβάλλοντος. 

10. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

Άρθρο 1 

Εγκρίνεται το πολεοδομικό σχέδιο της περιοχής δεύτε¬ 
ρης κατοικίας «Κεντρική 1Β» του δήμου Καλλικράτειας 
(Ν. Χαλκιδικής), της οποίας η χρήση για δεύτερη κατοικία 
έχει προσδιοριστεί με το από 16.8.1988 Π.Δ/γμα (Δ' 700) 
και το Σχέδιο Ανάπτυξης έχει εγκριθεί με την 4427/920/ 
8.2.1995 απόφαση του Υπουργού ΠΕ.ΧΩ.Δ.Ε. (Δ' 117) 
όπως τροποποιήθηκε με την 32527/6707/5.11.1997 όμοια 
απόφαση (Δ' 1015), με τον καθορισμό οικοδομήσιμων χώ¬ 
ρων, οδών, πεζοδρόμων, ποδηλατοδρόμων, κοινοχρή¬ 
στων χώρων, χώρων πάρκου, πλατείας, παιδικής χαράς, 
αθλητισμού, στάθμευσης αυτοκινήτων (Ρ), όπως οι παρα¬ 
πάνω ρυθμίσεις φαίνονται στα πέντε (5) σχετικά πρωτό¬ 
τυπα διαγράμματα σε κλίμακα 1:1000, που θεωρήθηκαν 
απο τον Προϊστάμενο της Διεύθυνσης Τοπογραφικών 
Εφαρμογών με την 11436/2003 πράξη του και που αντίτυ¬ 
πό τους σε φωτοσμίκρυνση δημοσιεύονται με την παρού¬ 
σα απόφαση. 

Άρθρο 2 

Εγκρίνεται, όπως διατυπώνεται στα επόμενα άρθρα, ο πο- 
λεοδομικός κανονισμός της περιοχής, της οποίας το πολε- 
οδομικό σχέδιο εγκρίνεται με το άρθρο 1 της παρούσας. 

Άρθρο 3 

Ια. Στους οικοδομήσιμους χώρους που χαρακτηρίζο¬ 
νται στα διαγράμματα του άρθρου 1 με το στοιχείο Τ, επι¬ 
τρέπονται οι χρήσεις Τουρισμού-αναψυχής, όπως προσ¬ 
διορίζονται από το άρθρο 8 του από 23.2.1987 Π.Δ/τος (Δ' 
166) εκτός από: 

- εγκαταστάσεις μέσων μαζικών μεταφορών 

- πρατήρια βενζίνης 

- κτίρια στάθμευσης, 

- συνεδριακά κέντρα 

- ελικοδρόμια, καζίνο, τουριστικοί λιμένες 

β. Δεν επιτρέπεται η εγκατάσταση και λειτουργία των 
κέντρων διασκέδασης - αναψυχής στο ίδιο κτίριο με χρή¬ 
ση κατοικίας. 

2. Στους λοιπούς οικοδομήσιμους χώρους επιτρέπεται 
η χρήση αμιγούς κατοικίας όπως προσδιορίζεται από το 
άρθρο 2 του ίδιου ως άνω Π. Δ/τος. 

Άρθρο 4 

Στο πρόσωπο των οικοπέδων οικοδομημένων ή μή που 
βρίσκονται στην περιοχή της οποίας εγκρίνεται το σχέδιο 
με το άρθρο 1 της παρούσας, επιβάλλεται προκήπιο 
πλάτους δύο (2), τεσσάρων (4), οκτώ (8) και δέκα (10) μέ¬ 
τρων και μεταβλητό πλάτους από τέσσερα (4) έως οκτώ 
(8) μέτρα, όπως φαίνεται στα ίδια ως άνω διαγράμματα. 

Άρθρο 5 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων ορί¬ 
ζονται, κατά τομείς I και II όπως φαίνονται στα ίδια δια¬ 
γράμματα ως εξής: 

Α. Τομέας I. 

1. Ελάχιστο πρόσωπο: δέκα πέντε (15) μέτρα 

Ελάχιστο εμβαδόν: τετρακόσια (400) τ.μέτρα. 

2. Κατά παρέκκλιση του προηγουμένου εδαφίου θεω¬ 
ρούνται άρτια και οικοδομήσιμα τα οικόπεδα α) τα οποία 
στις 29.9.1988 ημέρα δημοσίευσης του από 16.8.1988 
Π.Δ/τος (Δ' 700) είχαν ελάχιστο πρόσωπο: οκτώ (8) μέτρα 

ελάχιστο εμβαδόν: διακόσια (200) τ.μ. 

και β) τα οποία προκύπτουν από την οριστική πράξη 
εφαρμογής της πολεοδομικής μελέτης ή προέρχονται 
από τις εισφορές σε γή εφόσον έχουν ελάχιστο πρόσωπο 
οκτώ (8) μέτρα και ελάχιστο εμβαδόν διακόσια (200) τμ. 

3. Μέγιστο ποσοστό κάλυψης των οικοπέδων: σαράντα 
τοις εκατό (40%) της επιφάνειας τους. 

4. Συντελεστής δόμησης: τριάντα πέντε εκατοστά: 
(0,35) 

5. Μέγιστος επιτρεπόμενος αριθμός ορόφων των κτι¬ 
ρίων: ένας (1) με μέγιστο ύψος αυτώντέσσερα (4) μέτρα. 

Β. Τομέας II. 

1. Ελάχιστο πρόσωπο: δέκα πέντε (15) μέτρα 

Ελάχιστο εμβαδόν: εξακόσια (600) τ. μέτρα. 

2. Κατά παρέκκλιση του προηγουμένου εδαφίου θεω¬ 
ρούνται άρτια και οικοδομήσιμα τα οικόπεδα τα οποία 
προκύπτουν από την οριστική πράξη εφαρμογής της πο¬ 
λεοδομικής μελέτης ή προέρχονται από τις εισφορές σε 
γή εφόσον έχουν ελάχιστο πρόσωπο οκτώ (8) μέτρα και 
ελάχιστο εμβαδόν διακόσια (200) τμ. 


3. Μέγιστο ποσοστό κάλυψης των οικοπέδων: σαράντα 
τοις εκατό (40%) της επιφάνειας τους. 

4. Συντελεστής δόμησης: τριάντα πέντε εκατοστά 
(0,35). 

5. Μέγιστος επιτρεπόμενος αριθμός ορόφων των κτι¬ 
ρίων δύο (2) με μέγιστο επιτρεπόμενο ύψος αυτών επτά 
(7) μέτρα. 

Γ. Επιπλέον των προϋποθέσεων των παραγράφων 1 και 
2 των ενοτήτων Α και Β απαιτείται όπως στο οικοδομήσι¬ 
μο τμήμα του οικοπέδου εγγράφεται κάτοψη κτιρίου με 
ελάχιστη επιφάνεια πενήντα (50) τμ. και ελάχιστη πλευρά 
πέντε (5) μέτρα. 

Δ. Επιπλέον και για τους δύο τομείς I και II ισχύουν τα 
εξής: 

1. Απαγορεύεται η κατασκευή κτιρίων επί υποστηλωμά- 
των (ΡΙΕΟΤΙ3). 

2. Επιβάλλεται η κατασκευή κεραμοσκεπούς στέγης με¬ 
γίστου ύψους ενός και μισού (1,50) μέτρου και κλίσης μέ¬ 
χρι 35%. 

3. Απαγορεύονται οι κατασκευές του άρθρου 16 του Ν. 
1577/1985, όπως τροποποιήθηκε με το άρθρο 13 του Ν. 
2831/2000 εκτός της στέγης, των καπνοδόχων και των κα¬ 
τασκευών της περίπτωσης στ. της παρ. 1 του ίδιου άρ¬ 
θρου. Οι λοιπές κατασκευές της περ.α της παρ. 1 του ίδι¬ 
ου άρθρου, επιτρέπονται εφόσον περιλαμβάνονται στον 
όγκο της στέγης. 

4. Στους χώρους αθλητισμού, όπως καθορίζονται με το 
άρθρο 1 του παρόντος, επιτρέπονται μόνο υπαίθριες 
εγκαταστάσεις. 

5. Πριν την έκδοση οικοδομικών αδειών απαιτείται 
έγκριση από την αρμόδια ΕΠΑΕ. 

Ε. Επιβάλλεται η εξασφάλιση χώρων στάθμευσης αυ¬ 
τοκινήτων κατά τις διατάξεις του Ν. 960/79 ανάλογα με 
την χρήση και την συνολική επιφάνεια του κτιρίου που 
προσμετράται στο συντελεστή δόμησης ως εξής: 

1. Για κατοικία μία θέση ανά 80-100 τμ.επιφάνειας κτιρίου. 

Πάντως ο αριθμός των θέσεων που προκύπτουν δεν 

μπορεί να είναι μικρότερος της μιας θέσης ανά διαμέρι¬ 
σμα ή κατοικία. 

2. Για εμπορικά καταστήματα, εστιατόρια, αναψυκτή- 
ρια, κέντρα διασκέδασης-αναψυχής μία θέση ανά 50-80 
τμ. επιφάνειας κτιρίου. Επιβάλλεται η εξασφάλιση χώρων 
στάθμευσης εντός του ιδίου του οικοπέδου. 

3. Για χώρους συνάθροισης κοινού, πολιτιστικά κτίρια, 
μία θέση ανά 50 έως 100 τμ. επιφάνειας του κτιρίου. 

4. Για παιδικούς σταθμούς, εκπαιδευτήρια (ιδιωτικά ή 
δημόσια) στοιχειώδους και μέσης βαθμίδας εκπαίδευσης 
και λοιπές παρεμφερείς χρήσεις 1 θέση ανά 1 έως 3 αί¬ 
θουσες διδασκαλίας. 

5. Για γυμναστήρια, γήπεδα αθλοπαιδειών, εν γένει 
αθλητικές εγκαταστάσεις, μία θέση ανά 200 έως 250 τμ. 
επιφάνειας άθλησης. Στον αριθμό των θέσεων που προ¬ 
κύπτει προστίθεται μία θέση ανά 15 έως 25 θέσεις θεα¬ 
τών, εφόσον για τα υπόψη κτίρια ή εγκαταστάσεις, προ- 
βλέπονται κερκίδες. 

6. Γ ια ξενοδοχεία και εν γένει τουριστικές εγκαταστά¬ 
σεις, μία θέση ανά 10 έως 15 κλίνες. Ειδικά για ξενοδοχεία 
που διαθέτουν αίθουσες εστιατορίων και εν γένει αίθου¬ 
σες συνάθροισης κοινού, πέραν από τις απαιτούμενες 
από τους κανονισμούς του ΕΟΤ, εφαρμόζονται για τις αί¬ 
θουσες αυτές και οι παραπάνω περιπτώσεις 2 και 3 αντί¬ 
στοιχα. Επιβάλλεται η εξασφάλιση χώρων στάθμευσης 
εντός του ίδιου του οικοπέδου. 

Ο απαιτούμενος αριθμός θέσεων στάθμευσης ανάλογα 
με τη χρήση και το μέγεθος του κτιρίου υπολογίζεται ως 
εξής: Διαιρείται το σύνολο των επιφανειών κάθε χρήσης 
του κτιρίου με την επιφάνεια σετ.μ. που απαιτείται για μία 
θέση. 

Όταν το δεκαδικό μέρος του πηλίκου είναι μεγαλύτερο 
ή ίσον του 0,5 προστίθεται μία θέση. 

Όταν αυτό είναι μικρότερο του 0,5 δεν λαμβάνεται υπό¬ 
ψη. Οι θέσεις που προκύπτουν από κάθε χρήση προστί¬ 
θενται και αποτελούν το συνολικό αριθμό θέσεων. 

Σε περιπτώσεις κτιρίων με διαφορετικές χρήσεις οι επι¬ 
φάνειες των κοινοχρήστων χώρων που εξυπηρετούν πε¬ 
ρισσότερες από μία χρήσεις προσμετρώνται για τον υπο¬ 
λογισμό των θέσεων στάθμευσης στην επικρατούσα χρή¬ 
ση. 

Ο τρόπος αναγωγής των καθοριζομένων ανά κτίριο θέ¬ 
σεων στάθμευσης σε επιφάνεια χώρου στάθμευσης γίνε¬ 
ται σύμφωνα με τα οριζόμενα στην 98728/7722/ 
15.12.1992 απόφαση του Υφυπουργού Περιβάλλοντος 
Χωροταξίας και Δημοσίων Έργων (Δ' 167). 

Για την εξαγορά μέρους ή συνόλου των απαιτουμένων 
θέσεων στάθμευσης στις περιπτώσεις κατ’ εφαρμογή της 
περ. γ της παρ. 2 του άρθρου 1 του Ν. 960/1979 όπως 
ισχύει και τον υπολογισμό της εισφοράς λαμβάνεται υπό¬ 
ψη επιφάνεια ίση με 25,00 τμ. για κάθε θέση στάθμευσης. 

Γ ια τον υπολογισμό της κατά την περίπτωση γ της παρ. 
2 του άρθρου 1 του Ν. 960/79 όπως ισχύει, εισφοράς 


όπως ειδικότερα ορίζεται στο άρθρο 5 του αυτού Νόμου, 
λαμβάνεται υπόψη η αντικειμενική αξία των ακινήτων 
όπου αυτή έχει καθορισθεί. 

Όταν οι είσοδοι-έξοδοιτων χώρων στάθμευσης αυτοκι¬ 
νήτων βρίσκονται σε πεζοδρόμους ή ποδηλατοδρόμους 
ή χώρο στάθμευσης, ο αριθμός των θέσεων σ’αυτούς 
τους χώρους στάθμευσης δεν μπορεί να είναι μεγαλύτε¬ 
ρος του απαιτούμενου για την εξυπηρέτηση των κτιρίων, 
τα οποία έχουν πρόσωπο μόνο στους συγκεκριμένους 
χώρους. 

Άρθρο 6 

Οι προίσχύουσες διατάξεις ως προς τους όρους δόμη¬ 
σης εφαρμόζονται μόνο για την περίπτωση α της παρ.1 
του άρθρου 26του Ν. 2831/2000 (Ά 140) εφόσον μέχριτη 
δημοσίευση της παρούσας έχει κατασκευασθεί ο φέρων 
οργανισμός του κτιρίου. 

Άρθρο 7 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μαρτίου 2003 

Η ΥΦΥΠΟΥΡΓΟΣ 

ΡΟΔΟΥΛΑΖΗΣΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 








ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΕΘΝΙΚΟ ΤΥΠΟΓΡΑΦΕΙΟ 


_ ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ __ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.βΙ.ςΓ - θ-ΓΠ3ίΙ: ννβϋηηΕδΙθΓ @ βΐ.^ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

(2310)423 956 

ΛΑΡΙΣΑ -Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210)413 5228 

ΚΕΡΚΥΡΑ -Σαμαρά 13 

(26610) 89157 

ΠΑΤΡΑ - Κορίνθου 327 

(2610) 638109 


(26610) 89105 


(2610)638 110 

ΗΡΑΚΛΕΙΟ - Πλ. Ελευθερίας 1 

(2810) 396 409 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ -Αγ. Ειρήνης 10 

(22510)37 181 

ΚΟΜΟΤΗΝΗ - Δημοκρατίας 1 

(25310) 22 858 


(22510) 37187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 βυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ουτο για κάθε επιπλέον σελίδα. 

Σε μορφή ΟΟ: ___ 

Τεύχος _ Περίοδος _ ΕϋΠΟ _ Τεύχος _ Περίοδος Εί)Β( 

Α.Ε.& Ε.Π.Ε. Μηνιαίο 60 Αναπτυξιακών Πράξεων 

Α'καιΒ' 3μηνιαίο 75 και Συμβάσεων (Τ.Α.Π.Σ.) Ετήσιο 75 

Α', Β'καιΔ' 3μηνιαίο 90 Νομικών Προσώπων 

Α' Ετήσιο 180 Δημοσίου Δικαίου (Ν.Π.Δ.Δ.) Ετήσιο 75 

Β' Ετήσιο 210 Δελτίο Εμπορικής και 

Γ Ετήσιο 60 Βιομηχανικής Ιδιοκτησίας (Δ.Ε.Β.Ι.) Ετήσιο 75 

Α' Ετήσιο 150 Ανωτάτου Ειδικού Δικαστηρίου Ετήσιο 75 

Παράρτημα Ετήσιο 75 Διακηρύξεων Δημοσίων Συμβάσεων Ετήσιο 75 

Η τιμή πώλησης του Τεύχους Α.Ε. & Ε.Π.Ε. σε μορφή ΩΩ - γοπί για δημοσιεύματα μετά το 1994 καθορίζεται σε 30 βυΐΌ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυΐΌ ανά σελίδα_ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_ 


Από το ΙπΙβΓπβϊ 


Α'(Νόμάι, Π.Δ., Συμβάσεις κτλ.) 205 10,25 176 8,80 

Β'(Υπουργικές αποφάσεις κτλ.) 293 14,65 205 10,25 

Γ (Διορισμοί, απολύσεις κτλ. Δημ. Υπαλλήλων) 59 2,95 ΔΩΡΕΑΝ _ - - 

Δ'(Απαλλοτριώσεις, πολεοδομία κτλ.) 293 14,65 147 7,35 

Αναπτυξιακών Πράξεων και Συμβάσεων (Τ.Α.Π.Σ.) 147 7,35 88 4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 59 2,95 ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 30 1,50 ΔΩΡΕΑΝ - - 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 59 2,95 30 1.50 

Ανωτάτου Ειδικού Δικαστηρίου (Α.Ε.Δ.) ΔΩΡΕΑΝ - ΔΩΡΕΑΝ - - 

Προκηρύξεων Α.Σ.Ε.Π. ΔΩΡΕΑΝ - ΔΩΡΕΑΝ 

Ανωνύμων Εταιρειών & Ε.Π.Ε. 2.054 102,70 587 29,35 

Διακηρύξεων Δημοσίων Συμβάσεων (Δ.Δ.Σ.) 205 10,25 88 4,40 

Α', Β'καιΔ' _ , 352 17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 βυιο ανά έτος παλαιότητας και κατά τεύχος _ 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00 - έως 13.00'_ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






